b'\n_START_ARTICLE_\nKartografiniai duomenys\n_START_PARAGRAPH_\nKartografiniai duomenys \xe2\x80\x93tai geografiniai duomenys, kurie yra saugomi kartu su ai\xc5\xa1kia j\xc5\xb3 vaizdavimo \xc4\xafvairiose aplinkose informacija. _NEWLINE_Sudarin\xc4\x97jant \xc5\xbeem\xc4\x97lap\xc4\xaf, kartograf\xc5\xb3 poreikiai didesni, negu geograf\xc5\xb3. Kartografui neu\xc5\xbetenka duomen\xc5\xb3 apie objekt\xc5\xb3 realias koordinates ir savybes. Kiekvienam objektui egzistuoja ma\xc5\xbeiausiai keletas galim\xc5\xb3 jo vaizdavimo b\xc5\xabd\xc5\xb3 \xe2\x80\x93 grafini\xc5\xb3 objekt\xc5\xb3, kurie atstovauja real\xc5\xb3 objekt\xc4\x85 arba rei\xc5\xa1kin\xc4\xaf skirtingo mastelio ar paskirties \xc5\xbeem\xc4\x97lapiuose. Tai  kartografiniai duomenys, kurie sudaro didel\xc4\x99 duomen\xc5\xb3 baz\xc4\x97s dal\xc4\xaf.\n_START_SECTION_\nSutartiniai \xc5\xbeenklai.\n_START_PARAGRAPH_\n\xc5\xbdem\xc4\x97lapiuose duomenys gali b\xc5\xabti pateikiami \xc4\xafvairiais grafinio atvaizdavimo b\xc5\xabdais \xe2\x80\x93 sutartiniais \xc5\xbeenklais, kurie turi tam tikr\xc4\x85 reik\xc5\xa1m\xc4\x99. Pavyzd\xc5\xbeiui, apskritys gali b\xc5\xabti atvaizduojamos skirtingomis spalvomis, priklausomai nuo j\xc5\xb3 pad\xc4\x97ties. Sutartini\xc5\xb3 \xc5\xbeenkl\xc5\xb3 rinkiniuose pateikiami sugrupuoti pagal objekt\xc5\xb3 klases ar sluoksnius sutartini\xc5\xb3 \xc5\xbeenkl\xc5\xb3 etalonai, stiliai, spalv\xc5\xb3 skal\xc4\x97s ir kita kartografiniam vaizdavimui naudojama informacija. Tokie rinkiniai gali b\xc5\xabti ir spaudiniai, ir skaitmeniniai.\n_START_SECTION_\nTekstai.\n_START_PARAGRAPH_\nTai ai\xc5\xa1kinamieji ir apra\xc5\xa1omieji tekstai, kurie laikomi strukt\xc5\xabri\xc5\xa1kai vientisais, nors juose gali b\xc5\xabti skaitini\xc5\xb3 duomen\xc5\xb3 lentel\xc4\x97s, iliustracijos ir pan.\n_START_SECTION_\nDaugialyp\xc4\x97s terp\xc4\x97s objektai.\n_START_PARAGRAPH_\n\xc5\xa0i s\xc4\x85voka apima priemones pateikti informacijai \xc5\xa1iuolaikini\xc5\xb3 technologij\xc5\xb3 priemon\xc4\x97mis, kompleksi\xc5\xa1kai veikiant skirtingus \xc5\xbemogaus poj\xc5\xab\xc4\x8dius. Juos galima panaudoti tik skaitmeniniuose variantuose, \xe2\x80\x93 tai, pavyzd\xc5\xbeiui, garso arba vaizdo \xc4\xafra\xc5\xa1ai, animuoti objektai ir pan.\n_START_SECTION_\nPagalbin\xc4\x97 informacija.\n_START_PARAGRAPH_\nTai produkto informacija, kuri n\xc4\x97ra tiesiogiai susijusi su geografini\xc5\xb3 objekt\xc5\xb3 vaizdavimu, ta\xc4\x8diau svarbi ir reikalinga u\xc5\xbetikrinti svarbioms jo palaikymo funkcijoms.'